جانی واکر، اداکار

جانی واکر ، بالی وڈ کے مشہور مزاحیہ اداکار تھے ۔ مدھیہ پردیش کے ضلع اندور میں پیدا ہوئے۔ اصل نام بدرالدین قاضی تھا۔ پہلی مرتبہ ہندوستان کے مشہور ہدایت کار اور اداکار گرودت کی فلم ’ بازی‘ میں بحیثیت اداکار متعارف ہوئے۔ انہوں نے ایک مرتبہ کہا تھا کہ اگر گرودت انہیں ’بازی‘ میں موقع نہ دیتے تو ان کی تقدیر میں صرف بس کنڈکٹر ہی بننا لکھا ہوتا۔ 40 سال تک 300 سے زیادہ فلموں میں کام کیا۔ انہوں نے سی آئی ڈی، میرے محبوب، پیاسا اور نیا دور جیسی مقبول فلموں میں اداکاری کے علاوہ کچھ مقبول فلمی گانے بھی گائے۔ ان میں ’ سر جو میرا چکرائے‘ اور ’یہ ہے بمبے میری جان‘ بہت مشہور ہوئے۔80 کی دہائی میں انہوں نے اس وقت کی فلموں سے اپنی مایوسی کا اظہار کرتے ہوئے بھارتی فلموں کو خیر باد کہا۔ تاہم 90 کے عشرے میں وہ آخری بار پھر فلم ’چچی 420‘ میں ایک چھوٹے سے کردار میں آئے۔ انہوں نے ممبئی میں وفات پائی۔

حوالہ جات

بیرونی روابط 
 
 جانی واکر، آؤٹ لُک میگزین پر

1920ء کی پیدائشیں
1920ء کی دہائی کی پیدائشیں
1923ء کی پیدائشیں
1924ء کی پیدائشیں
1926ء کی پیدائشیں
2003ء کی وفیات
اندور کے مرد اداکار
بیسویں صدی کے بھارتی مرد اداکار
بیسویں صدی کے مزاحیہ اداکار
بھارتی فلمی اداکار
بھارتی مرد فلمی اداکار
بھارتی مزاحیہ اداکار
بھارتی مسلم شخصیات
فلم فیئر فاتحین
کامنز زمرہ جس کا ربط ویکی ڈیٹا پر ہے
ہندی سنیما کے مرد اداکار
چھوٹے پیغام خانوں کا استعمال کرنے والے مضامین
Short description is different from Wikidata